Diari Oficial de la Generalitat Valenciana


Sumari del DOGV 2885, del 09-12-1996 (1996/840251)

ORDRE de 25 de novembre de 1996, de la Conselleria de Presidència, per la qual es modifica l'Ordre de 23 de maig de 1996, que desplega el Decret 44/1996, de 25 de març, del Govern Valencià, que aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/11/25/(1)/dof/vci/html**

### Dades del document

Número de DOGV
:   2885

Data del DOGV
:   09-12-1996

Secció del DOGV
:   DISPOSICIONS GENERALS

Número del document
:   1996/840251


Data del document
:   25-11-1996

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 25 de novembre de 1996, de la Conselleria de Presidència, per la qual es modifica l'Ordre de 23 de maig de 1996, que desplega el Decret 44/1996, de 25 de març, del Govern Valencià, que aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència.  
El Reglament Orgànic i Funcional de la Conselleria de Presidència, aprovat pel Decret 44/1996, de 25 de març, estableix en el seu article 28 que la Direcció General de Justícia és el centre directiu que executa les competències que corresponen a la Generalitat Valenciana, en aplicació de l'Estatut d'Autonomia i de la Llei Orgànica del Poder Judicial, en l'àmbit de l'administració de Justícia i en el marc dels decrets de traspassos de competències de l'administració de l'Estat a la Generalitat. També, organitza, executa i controla la política de la Generalitat Valenciana en matèria d'associacions, fundacions i col·legis professionals, consultes populars i electorals, ajuda a la víctima del delicte i relacions amb els òrgans judicials de la Comunitat Valenciana.  
El Reial Decret 1.950/1996, de 23 d'agost, aprova el traspàs de funcions i serveis de l'administració de l'Estat a la Comunitat Valenciana en matèria de mitjans personals al servei de l'administració de Justícia.  
Per Decret 32/1996, de 5 de novembre, el president de la Generalitat Valenciana assigna a la Conselleria de Presidència les funcions i els serveis traspassats.  
El personal que es traspassa té un règim estatutari propi, regulat per la Llei Orgànica del Poder Judicial, el Reial Decret 249/1996, de 16 de febrer, que aprova el Reglament Orgànic dels Cossos d'Oficials, Auxiliars i Agents al servei de l'administració de Justícia i el Reial Decret 296/1996, de 23 de febrer, pel qual s'aprova el Reglament Orgànic del Cos de Metges Forenses.  
Atès que de conformitat amb allò disposat en l'article 28 del Decret 44/1996, de 25 de març, del Govern Valencià, correspon a la Direcció General de Justícia l'execució de les competències sobre les funcions i els serveis que recentment s'han traspassat en matèria de mitjans personals al servei de l'administració de Justícia i que les esmentades transferències seran efectives a partir de l'1 de gener de 1997, resulta imprescindible la creació del Servei de Recursos Humans per a la gestió d'aquestes competències.  
Per consegüent, i per raons d'austeritat, cal ajustar l'estructura organitzativa d'aquesta Direcció General, sense que amb això es perda l'eficàcia. Amb aquesta finalitat, considere convenient agrupar el Servei de les Oficines d'Ajuda a les Víctimes del Delicte i passar a integrar-les dins del Servei de Relacions amb l'administració de Justícia; aquestes oficines mantindran els mateixos fins i objectius.  
En conseqüència, i fent ús de les facultats que m'atribueix el Decret 44/1996, de 25 de març, del Govern Valencià i els articles 35.e) i 71 de la Llei 5/1983, de 30 de desembre, de Govern Valencià,  
Ordene  
Article únic   
Donar nova redacció a l'article 10 de l'Ordre de 23 de maig de 1996, per la qual es desplega el Decret 44/1996, de 25 de març, del Govern Valencià, que aprova el Reglament orgànic i funcional de la Presidència de la Generalitat Valenciana i el de la Conselleria de Presidència, que queda redactat en els termes següents:  
"Article 10. De la Direcció General de Justícia  
De l'Àrea de Justícia depenen:  
- Servei de Gestió de Recursos Materials. Gestiona els recursos materials que la Generalitat Valenciana posa a disposició de la direcció general per a l'adequat funcionament de l'administració de Justícia.  
- Servei de Relacions amb l'Administració de Justícia. Gestiona les indemnitzacions derivades de l'assistència jurídica en el torn d'ofici i l'assistència lletrada al detingut. Elabora els convenis i acords que subscriu la Generalitat Valenciana en altres administracions i institucions en matèria de justícia, i en gestiona el contingut.  
També, dependents de l'esmentat servei, a les Oficines d'Ajuda a les Víctimes del Delicte correspon proporcionar assistència jurídica i informació immediata a aquelles persones que com a conseqüència d'algun delicte o falta hagen patit algun dany o menyscapte en la seua persona o béns.  
- Servei d'Entitats Jurídiques. Li correspon la gestió de les competències atribuïdes a la Generalitat Valenciana en matèria de registres i notariat, associacions, fundacions i col·legis professionals.  
- Servei de Recursos Humans. Gestiona les situacions administratives i incidències del personal laboral i funcionarial de l'administració de Justícia transferit a la Comunitat Valenciana, d'acord amb allò establert en els reglaments orgànics dels cossos d'oficials, auxiliars, agents judicials i metges forenses, i la resta de normativa vigent".  
Disposició final  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 25 de novembre de 1996.  
El conseller de Presidència  
JOSÉ JOAQUÍN RIPOLL SERRANO


Còpia Permalink ELI